पाएं अपने शहर की ताज़ा ख़बरें और फ्री ई-पेपरडाउनलोड करें
वर्धा. विदर्भ का किसान सिर्फ खेती के भरोसे विकास नहीं कर सकता। पूर्ण विकास करना है तो कृषि पूरक व्यवसाय करना आवश्यक है। अन्य क्षेत्रों के किसान कृषि पूरक व्यवसाय करने के कारण ही विकास कर रहे हैं। तीन दिनों तक चले किसान सम्मेलन व प्रदर्शनी के द्वारा किसानों ने जो आत्मसात किया है उसे खरीफ फसल के दौरान खेतों में प्रात्याक्षिक के तौर पर इस्तेमाल करें।
अगर खरीफ फसल में किसानों को अच्छी फसल हाथ लगी तो हम इस तीन दिवसीय सम्मेलन को सफल समझेंगे। यह बात पालकमंत्री राजेंद्र मुलक ने कही। वे कृषि वसंत किसान सम्मेलन व प्रदर्शनी के समापन अवसर पर बोल रहे थे। सांसद दत्ता मेघे, पूर्व विधायक सागर मेघे, विधायक अनिल बोंडे, विधायक मितेश भांगडिया, जिप निर्माणकार्य सभापति गोपाल कालोकर, नगराध्यक्ष आकाश शेंडे, जिप सदस्य विलास कांबले, नप गुट नेता सोहनसिंह ठाकुर, पूर्व नगराध्यक्ष शेखर शेंडे, समीर मेघे,पूर्व जिप सदस्य दिलीप अग्रवाल, आत्मा के पटेल, समीर कुणावार, प्रदीप जोशी, गिरधर राठी, प्रवीण हिवरे, जसवंत आर्य, वरिष्ठ पार्षद डा. चंद्रशेखर खडसे, संजय इंगले तिगांवकर उपस्थित थे।
पालकमंत्री ने आगे कहा कि वर्धा जिले में पानी के स्रोत बढ़ाने हेतु वीआईडीपी योजना के तहत निधि उपलब्ध कराई जाएगी। पूर्व नगराध्यक्ष शेखर शेंडे ने कहा कि महाराष्ट्र के कुछ भागों में सूखा आने पर महाराष्ट्र सरकार द्वारा उस पर मात किया गया। हमारा वर्धा जिला आत्महत्याग्रस्त कहलाता है। ऐसे में पारंपरिक खेती के साथ नया तकनीन जोडऩा आवश्यक है।
पूर्व विधायक सागर मेघे ने कहा कि तीन दिवसीय सम्मेलन में अनेक लोगों से मिला। कई लोगों ने अपनी समस्याएं सामने रखी। उसे हल करने के लिए जिले के तहसीलनिहाय गांवों का दौरा किया जाएगा। उन्होंने वीआईडीपी योजना के तहत मंजूर सीमेंट बांध के निर्माण के समय दत्ता मेघे रिसर्च फाउंडेशन के पदाधिकारियों को जिम्मेदारी देने की मांग की। उन्होंने आगे कहा कि चुनाव कि बिसात पर आयोजन नहीं किया गया है।
पानी के स्रोत बढाने के लिए जिला स्तर पर नियोजन आवश्यक है। दीप प्रज्वलन से कार्यक्रम की शुरुआत हुई। अतिथियों का स्वागत पार्षद शरद आडे, वरुण पाठक, पार्षद इकबाल शेख, शकील सत्तार, बंटी गोसावी, वरुण पांडे, निलेश खोंड, बाबा जाकीर ने स्वागत किया। सम्मेलन में कृषि भूषण पुरस्कार से नंदकिशोर तोटे, संजय अवचट, शांताराम सारंगे, कपील छांगानी, प्रशांत पुरी, लीलाधर माखरे, पंकज पाटील को सम्मानित किया गया। सम्मेलन का संचालन शहराध्यक्ष राजेंद्र शर्मा ने किया।
किसान ने की आत्महत्या
हिंगणी. सेलू तहसील के ब्राम्हणी (किन्ही) के किसान उत्तम महादेव आडे (३०) ने शनिवार की सुबह घर में जहर पीकर आत्महत्या कर ली। किसान उत्तम आडे के पास ढाई एकड़ खेत है। पिछले २ वर्ष से पर्याप्त उत्पादन नहीं मिलने और शादी के लिए बैंक सहित अन्य के कर्ज की वजह से वह परेशान थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn